**Județul Satu Mare Anexă la Proiectul de Hotărâre**

**Consiliul Județean nr. \_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_**

**Planul anual de acţiune privind serviciile sociale administrate şi finanţate de Consiliul Judeţean Satu Mare, prin Direcția Generală de Asistență Socială și Protecția Copilului a Județului Satu Mare, pentru anul 2024**

Având în vedere:

1. Strategia județeană de dezvoltare a serviciilor sociale 2022-2027, pentru județul Satu Mare, aprobată prin Hotărârea Consiliului Județean Satu Mare nr. 168/2022
2. Strategia naţională privind incluziunea socială şi reducerea sărăciei pentru perioada 2022—2027, aprobată prin Hotărârea Guvernului nr. 440/2022;
3. Strategia națională privind drepturile persoanelor cu dizabilități 2022-2027 “O Românie echitabilă”, aprobată prin Hotărârea Guvernului nr. 490/2022;
4. Strategia națională privind prevenirea instituționalizării persoanelor adulte cu dizabilități și accelerarea procesului de dezinstituționalizare pentru perioada 2022-2030, aprobată prin Hotărârea Guvernului nr.1543/2022
5. Strategia națională pentru protecția și promovarea drepturilor copilului „Copii protejați,România sigură” 2023—2027, aprobată prin Hotărârea Guvernului nr. 969/2023
6. Strategia Europa 2020
7. Strategia națională privind îngrijirea de lungă durată și îmbătrânirea active pentru perioada 2023-2030 aprobată prin Hotărârea Guvernului nr. 1492/2022;
8. Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022—2027 aprobată prin Hotărârea Guvernului nr. 1547/2022;
9. Strategia Naționalã pentru Dezvoltarea Durabilã a României 2030
10. Agenda pentru dezvoltare durabilă 2030 care promovează respectarea universală a drepturilor omului, egalității și nediscriminării și este angajată în capacitarea statelor membre de a accelera procesul egalizării de șanse astfel încât „nimeni să nu rămână în urmă”.
11. Carta drepturilor fundamentale a Uniunii Europene
12. Directiva (UE) 2016/2102/CE a Parlamentului European și a Consiliului din 26 octombrie 2016 privind accesibilitatea site-urilor web și a aplicațiilor mobile ale organismelor din sectorul public
13. Programul Incluziune și Demnitate Socială 2021-2027 aprobat prin Decizia de punere în aplicare a Comisiei din 14.12.2022 de aprobare a programului “Incluziune și Demnitate Socială” pentru sprijin din partea Fondului european de dezvoltare regională și Fondului social european Plus în cadrul obiectivului „Investiții pentru ocuparea forței de muncă și creștere economică” din România CCI 2021RO05FFPR001;
14. Planul Național de Redresare și Reziliență al României aprobat de Consiliul UE, pentru perioada 2021 -2027.
15. Documentele consultării în vederea elaborării Planului anual de acţiune privind serviciile sociale, organizată cu furnizori de servicii sociale publici şi privaţi, după cum urmează:

* Minuta consultării cu furnizorii de servicii sociale publici/privați din județul Satu Mare, înregistrată cu nr. 4956/18.01.2024

Planul anual de acţiune privind serviciile sociale administrate şi finanţate de Consiliului Judeţean Satu Mare din bugetul județului cuprinde:

1. Date privind administrarea, înfiinţarea şi finanţarea serviciilor sociale – capitolul I;
2. Planificarea activităţilor de informare a publicului cu privire la serviciile sociale existente la nivel judeţean – capitolul II;
3. Programul de formare şi îndrumare metodologică a personalului care lucrează în domeniul serviciilor sociale – capitolul III.

**Capitolul I**

**Administrarea, înfiinţarea şi finanţarea serviciilor sociale**

**DOMENIUL DE INTERVENȚIE PROTECȚIA COPILULUI**

**Promovarea valorilor fundamentale ale familiei prin adopție**

- pentru 39 de copii Planul Individualizat de Protecție a avut ca finalitatea adopția.

- pentru 25 persoane/familii adoptatoare s-a emis atestatul de persoană/familie aptă să adopte.

- s- a realizat încuviințarea adopției interne pentru 24 copii și pentru un copil s-a realizat încuviințarea adopției în cadrul procedurii adopției internaționale.

- pentru 33 de copii s-a deschis procedura adopției interne (au devenit eligibili pentru adopție/adoptabili).

**Promovarea măsurilor de protecție de tip alternativ**

COPII/ TINERI cu plasament la asistenți maternali: 386 copii/tineri

Număr ASISTENȚI MATERNALI: 236

Număr copii aflați în servicii de tip plasamente familiale/ persoana 186 beneficiari repartizati astfel:

- 148 plasamente la rude;

- 38 plasamente la alte persoane.

**Protecție de tip rezidențial**

TOTAL COPII/ TINERI -208 – în sistemul de protecție de tip rezidențial din care: 142 pe servicii de tip rezidential licențiate aflate in subordinea institutiei noastre și 66 aflați în servicii de tip rezidențial ale OPA

- 1 CPC în procedura de închidere prin proiectul „Închiderea Centrului de plasament al copilului Floare de colț, Halmeu și dezvoltarea de alternative familiale de îngrijire", cod SMIS 130557 finanțat prin Programul Operațional Regional

- 8 Case de tip familial pentru copii fără dizabilități: CTF”Daniel”Borlesti, CTF”Orhideea” Ratesti, CTF”Stefania”Oar , CTF”Iris” Berindan, CTF”Maria” Satu Mare,CTF”Speranta” Carei; CTF ,,Mihaela,, Tasnad, CTF ,,Ana,, Satu Mare.

-5 Case de tip familial pentru copii cu dizabilități: CTF”Violeta” Carei, CTF”Andreea”Carei, CTF”Teodora” Noroieni, CTF”Alexandra”Amati; CTF”Felicia” Satu Mare.

**DOMENIU - ABUZ ASUPRA COPILULUI, VIOLENŢĂ DOMESTICĂ**

În anul 2023 serviciul de intervenție pentru situații de abuz, violență în familie, trafic și alte situații de urgență în domeniul asistenței sociale a instrumentat un numar de 786 cazuri semnalate la serviciul de intervenție pentru situații de abuz, violență în familie, trafic și alte situații de urgență în domeniul asistenței sociale

Serviciul de intervenție în situații de abuz, violență în familie, trafic și alte situații de urgență în domeniul asistenței sociale din cadrul Direcției Generale de Asistență Socială și Protecția Copilului Satu Mare a organizat Sesiuni de instruire privind cunoașterea și combaterea formelor de abuz și neglijare atât în rândul personalului angajat în cadrul centrelor de plasament/caselor de tip familial din subordinea instituției noastre, cât și a copiilor beneficari ai serviciilor rezidențiale.(numărul personalului instruit: 138 ; numărul copiilor beneficiari ai serviciilor rezidențiale:116)

**Promovarea parteneriatului si a colaborării interinstituţionale în vederea realizării de acţiuni comune în domeniu de resort:**

DGASPC Satu Mare este partener în proiectul implementat de către Agenția Națională pentru Egalitatea de Șanse între Femei și Bărbați (ANES) cu titlul ”Sprijin pentru implementarea Convenției de la Istanbul în România”, în valoare totală de 2.500.000 de euro, finanțat prin Mecanismul Financiar Norvegian 2014-2021, în cadrul programului Justiție, gestionat de către Ministerul Justiției din România în calitate de Operator de Program. Unul dintre obiectivele principale ale proiectului vizează sprijinirea victimelor violenței sexuale prin înființarea la nivel național a 10 centre de intervenție în situații de violență sexuală.

Având în vedere criza actuală existentă la granița României cu Ucraina generată de conflictul militar care se desfășoară pe teritoriul Ucrainei și a necesității de a fi întreprinse în continuare măsuri de sprijin și asistență umanitară pentru cetățenii străini sau apatrizii afectați de acest conflict și care au ajuns pe teritoriul României, există o situație de risc și vulnerabilitate pentru anumite categorii de persoane, respectiv persoane în vârstă, femei si copii, care intră pe teritoriul României, la nivelul DGASPC Satu Mare s-a constituit Grupul operativ pentru minori neînsoțiți, fără personalitate juridică, care are rolul de a identifica rapid măsura cea mai adecvată pentru protecția minorului neînsoțit identificat pe raza județului Satu Mare, conform Ordonanței de Urgență nr.231/2022 privind modificarea și completarea unor acte normative, precum și pentru stabilirea unor măsuri de sprijin și asistență umanitară, publicat în Monitorul Oficial al României.

De asemenea, a fost aprobat prin Hotărârea Consiliului Județean Satu Mare nr.191/2023 Actul adițional nr. 2 de prelungire a Acordului de cooperare între Fondul Națiunilor Unite pentru Copii (UNICEF), Județul Satu Mare prin Consiliul Județean Satu Mare și Direcția Generală de Asistență Socială și Protecția Copilului a Județului Satu Mare pentru continuarea asigurării unui set minim de protecție a copiilor proveniți din zona conflictului armat din Ucraina.

**DOMENIUL DE INTERVENȚIE PROTECȚIA PERSOANELOR ADULTE**

În subordinea D.G.A.S.P.C. Satu Mare funcționează un număr de de 7 servicii sociale rezidențiale licențiate destinate persoanelor adulte cu dizabilități (1 CABR, 4 CIA și 2 LMP), cu un efectiv de 237 beneficiari, 1 Centru de servicii de recuperare neuromotorii de tip ambulatoriu ”Sfântul Spiridon” și Căminul pentru persoane Vârstnice ,,Șansa,, Satu Mare înființat prin Hotărârea nr.30/27.02.2023 cu o capacitate de 150 locuri.

În ceea ce privește sprijinirea și integrarea în comunitate a cazurilor sociale- persoane cu dizabilități pentru prevenirea instituționalizării/dezinstituționalizării acestora la nivel de D.G.A.S.P.C. Satu Mare au fost înființate următoarele servicii: Echipa mobilă pentru persoane adulte cu dizabilități, Serviciul social de îngrijire și protecție a adulților cu handicap grav sau accentuat la asistent personal profesionist (APP).

În temeiul Strategiei naționale privind prevenirea instituționalizării persoanelor adulte cu dizabilități și accelerarea procesului de dezinstituționalizare , pentru perioada 2022-2030 aprobate prin HG nr.1543/2022 , la nivel de D.G.A.S.P.C. Satu Mare s-a înființat Comitetul pentru accelerarea procesului de dezinstituționalizare și de prevenire a instituționalizării prin Hotărârea Consiliului Județean Satu Mare nr.28/2023 pentru aprobarea Regulamentului de organizare și funcționare al Comitetului pentru accelerarea procesului de dezinstituționalizare și de prevenire a instituționalizării persoanelor adulte cu dizabilități, constituit la nivelul județului Satu Mare.

**DOMENIUL DE INTERVENȚIE EVALUARE COMPLEXĂ ÎN DOMENIUL ASISTENŢEI SOCIALE**

În cadrul Compartimentului de Evaluare Complexă a Copilului (C.E.C.C), pe parcursul anului 2023 au fost evaluați/reevaluați un nr. 610 de copii cu dizabilitate din totalul de 1190 care sunt în evidența DGASPC.

Pe parcursul anului 2023 s-au emis 7119 certificate încadrare/neîncadrare

În evidențele DGASPC Satu Mare se află 19042 persoane cu dizabilități la nivelul județului.

**DOMENIUL DE INTERVENȚIE BUGET, FINANŢE, RESURSE UMANE, ADMINISTRATIV ȘI ACHIZIȚII PUBLICE**

**În domeniul achizițiilor publice s-au derulat următoarele activități:**

S-au organizat un număr de **16** proceduri de licitație deschisă/procedură simplificată/negociere fără publicarea prealabilă a unui anunț de participare, după cum urmează: **7** proceduri de licitație deschisă; **7** proceduri simplificate; **2** proceduri de negociere fără publicare prealabilă a unui anunț de participare finalizate prin incheierea de acorduri-cadru/contracte subsecvente si contracte de furnizare.

Din Lista de investiții aprobată s-au încheiat un număr de:

* **14** contracte de lucrări în valoare de 1.225.064,98 lei fără TVA
* **6** contracte de servicii în valoare de 45.150 lei fără TVA
* **1** contract de furnizare în valoare de 152.040,26 lei fără TVA

Prin achiziție directă s-au atribuit un număr de **56** contracte (furnizare produse/prestări servicii/execuție lucrări) în valoare de 1.915.927,52 lei fără TVA.

În urma derulării procedurilor de achiziție publică s-au atribuit un număr de **11** contracte de furnizare produse în valoare de 1.028.999,88 lei fără TVA și un număr de **53** contracte subsecvente de furnizare produse în valoare de 6.184.499,20 lei fără TVA.

Prin “procedură proprie” s-au încheiat un număr de **9** contracte de prestări servicii în valoare de 869.298,16 lei fără TVA.

**Asigurarea fondurilor necesare pentru buna funcționare a sistemului județean de protecție**

|  |  |  |
| --- | --- | --- |
| **DGASPC Satu Mare** | **Buget aprobat (lei)** | **Plati 31.12.2023(lei)** |
| **Total cheltuieli** | **101.018.420** | **99.273.730** |
| din care: |  |  |
| Cheltuieli de personal (titl. 10) | 68.499.500 | 68.486.582 |
| Bunuri si servicii (titl. 20) | 11.763.720 | 11.737.186 |
| Asistență socială (titl. 57) | 3.724.000 | 3.703.415 |
| Sume aferente persoanelor cu handicap neîncadrate | 557.200 | 557.175 |
| Proiecte cu finantare din fonduri externe nerambursabile aferente cadrului financiar 2014-2020 , PNRR(titl.58+60) | 13.790.000 | 13.232.380 |
| Cheltuieli de capital | 2,684,000 | 1.556.992 |

**Proiecte implementate:**

1. **Proiectul „Închiderea Centrului de plasament al copilului Floare de colț, Halmeu și dezvoltarea de alternative familiale de îngrijire", cod SMIS 130557**, finanțat prin Programului Operaţional Regional 2014-2020, Axa prioritară 8 - Dezvoltarea infrastructurii de sănătate şi sociale, Prioritatea de investiții 8.1, Obiectivul Specific 8.3 - Creşterea gradului de acoperire cu servicii sociale, P.O.R.2019/8/8.1/8.3/C, Grup vulnerabil: copii.

Acest proiect are ca scop închiderea CPC Floare de colț, Halmeu prin înființarea a trei case de tip familial în județ și înființarea unui centru de zi, respectiv o casă de tip familial în orașul Tășnad, două case de tip familial și un centru de zi în localitatea Halmeu. Proiectul a fost aprobat prin Hotărârea Consiliului Județean Satu Mare nr. 59/2019 și se află în curs de implementare, urmând a se finaliza până în luna septambrie a anului 2024.

Lucrări de construcții au fost finalizate în data de 08.12.2023.

Cheltuieli aferente realizării activităților proiectului până la data de 31.12.2023 sunt de 7.654.848,66 lei.

1. În vederea creșterii calității sistemului de asistență socială și a numărului de asistenți maternali la nivelul comunității, prin introducerea de instrumente și proceduri și prin îmbunătățirea nivelului de competențe al profesioniștilor din sistem, la nivel național, Autoritatea Națională pentru Protecția Drepturilor Copilului și Adopție implementează **proiectul" TEAM-UP: Progres în calitatea îngrijirii alternative a copiilor'' Cod SMIS 127169**, în cadrul programului POCU, AP4 /PI 9.iv/OS 4.5.&4.14 -"Reducerea numărului de copii și tineri plasați în instituții, prin consolidarea rețelei de asistenți maternali", apel non-competitiv. DGASPC Satu Mare este partener.

În cadrul acestui proiect s-au rambursat cheltuieli efectuate de către DGASPC Satu Mare cu plata salariilor asistenților maternali profesioniști aferenți anilor 2014 -august 2018 în valoare de 28.669.538,57lei.

Pe parcursul derulării proiectului, în perioada 2019-2023, au fost angajați 91 AMP care au primit în îngrijire un număr de 162 copii. S-au efectuat cheltuieli cu plata asistenților maternali aferente anului 2023 în valoare de 4.343.253 lei.

În cadrul proiectului, în perioada 17 iulie- 27 octombrie 2023 s-au desfășurat cursuri de formare profesională pentru un număr de 234 asistenți maternali angajați ai DGASPC Satu Mare.

1. Pentru prevenirea și combaterea violenței domestice la nivel național, Agenția Națională pentru Egalitatea de Șanse între Femei și Bărbați implementează în parteneriat cu 42 de DGASPC-uri proiectul **„VENUS – Împreună pentru o viață în siguranță!” Cod SMIS 2014+ : 128038**, în cadrul programului POCU, AP 4/PI 9.ii/OS 4.4-"Reducerea numărului de persoane aparținând grupurilor vulnerabile privind furnizarea unor servicii sociale/medicale/socio-profesioanle/de formare profesională adecvate nevoilor specifice", apel non-competitiv, Contract de finanțare nr. POCU 465/4/4/128038.

Proiectul a vizat crearea și dezvoltarea unei rețele naționale inovative integrate de locuințe protejate, destinate victimelor violenței domestice (cod serviciu social 8790CR-VD-III).

Valoarea cheltuielilor eligibile angajate de Direcția Generală de Asistență Socială și Protecția Copilului Satu Mare a fost de 1.137.174,76 lei, din care contribuția proprie a fost de 2%, în valoare de 22,743.50 lei.

Principalele rezultate la nivelul partenerului DGASPC Satu Mare sunt:

* Crearea și operaționalizarea Locuinţei protejate pentru victimele violenței domestice „Venus”, cu o capacitate de 6 locuri/an (identificarea și alocarea spațiului necesar, amenajarea/ reamenajarea/ dotarea LP, licențierea serviciului social conform legislației).
* Crearea și dezvoltarea serviciilor integrate complementare Grup de suport (14 beneficiari/an) și Cabinet de consiliere vocațională (34 beneficiari/an).
* 75 de persoane adulte victime ale violenței domestice în Grupul țintă au beneficiat de minim două servicii asigurate prin proiect.
* 28 persoane adulte victime ale violenței domestice au beneficiat de servicii “Locuință protejată”.
* 75 persoane adulte victime ale violenței domestice au beneficiat de servicii “Grup de suport”.
* 75 persoane adulte victime ale violenței domestice au beneficiat de servicii “Cabinet de consiliere vocațională”.
* 1 responsabil servicii sociale, 1 psiholog grup de suport, 1 consilier vocațional selectați în reţeaua națională inovativă integrată de locuinţe protejate, grupuri de suport şi consiliere vocaţională.
* 6 angajați din cadrul autorităților publice locale (profesioniști) din județ informați și conștientizați în legătură cu activitățile proiectului și cu măsurile de sprijin și noile prevederi legislative în domeniul violenței domestice.

1. Pentru susținerea tinerilor care părăsesc/au părăsit sistemul instituționalizat în vederea integrării sociale și ocupării unui loc de muncă, DGASPC Satu Mare implementează, în parteneriat cu Direcția de Asistență Socială și Medicală și Centrul Regional de Formare Profesională a Adulților Cluj, **Proiectul ”Suntem alături de TINE(ri)!”, Cod SMIS 135172.**, depus în cadrul Programului Operaţional Capital Uman 2014 - 2020, Axa prioritară 4 Incluziunea socială și combaterea sărăciei, Prioritatea de investiție 9.iv, apel de proiecte POCU/738/4/20, Contract de finanțare nr. POCU/738/4/20/135172.

Obiectivul general al acestui proiect este dezvoltarea unor pachete de servicii integrate la nivelul comunităţii pentru un număr de 52 copii și/sau tineri din municipiul Cluj-Napoca și din județul Satu-Mare, care urmează să părăsească sistemul instituționalizat de protecție a copiilor și/sau care au părăsit sistemul instituționalizat de protecție a copiilor, în vederea asigurării tranziției de la sistemul instituționalizat la servicii la nivelul comunității.

Pe parcursul anului 2023, au participat la activitatile proiectului, un numar de 32 copii si tineri din cadrul serviciilor sociale rezidentiale copii. Dintre acestia 14 au absolvit cursul de calificare profesionala – cofetar, 8 tineri au absolvit cursul de ospatar, chelner, vanzator in unitati alimentare iar 12 sunt in continuare in evaluare sociala, psihologica si vocationala pana la incheierea proiectului. In cadrul aceluiasi proiect, au beneficiat de prima camera un numar de 12 tineri care au parasit sistemul de protectie speciala.

5. Direcția Generale de Asistență Socială și Protecția Copilului a județului Satu Mare implementează proiectul **Modernizarea si dotarea Centrului de servicii de recuperare neuromotorii (de tip ambulatoriu) ”Sfântul Spiridon"** finanțat în cadrul apelului de proiecte necompetitiv ”Reabilitarea/Renovarea Infrastructurii Sociale pentru persoanele cu dizabilități” din cadrul Componentei 13 - Reforme sociale din Planul Național de Redresare și Reziliență al României (PNRR), Investiția I.2 - Reabilitarea, renovarea și dezvoltarea infrastructurii sociale pentru persoanele cu dizabilități, ținta 395 - Servicii comunitare modernizate pentru persoanele cu dizabilități.

Prin acest proiect DGASPC Satu Mare și-a propus modernizarea și dotarea serviciului social din subordine, Centru de servicii de recuperare neuromotorie de tip ambulatoriu Sf. Spiridon, cu o capacitate de 10 locuri în Satu Mare în vederea prevenirii instituţionalizării persoanelor cu dizabilităţi din județul Satu Mare aflate în grija familiilor cât și din centrele rezidențiale din cadrul Direcției Generale de Asistență Socială și Protecția Copilului a județului Satu Mare.

Proiectul se află în etapa finală de execuție a lucrărilor de modernizare și de atribuire a contractelor de dotări: lot 1-aparate de fizioterapie, lot 2- echipamente de gimnastică, lot 3-mobilier și lot 4- computer portabil, imprimantă

1. **Serviciile sociale existente la nivel judeţean**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. Crt | Cod serviciu social, conform Nomenclat. serviciilor sociale | Denumirea serviciului social | Capacitate | Grad de ocupare | Bugetele estimate pe surse de finanţare, pentru serviciile sociale existente (mii lei): | | | | |
|  | | | | | Buget local | Buget judeţean | Buget de stat | Contribuție beneficiari | Alte surse(fonduri externe) |
| 1. | 8790 CR-C-I | Casa de tip familial ,”Iris” localitatea Berindan | 10 | 7 |  | 825 |  |  |  |
| 2. | 8790 CR-C-I | Casa de tip familial  „Speranţa” din localitatea Carei | 12 | 10 |  | 944 |  |  |  |
| 3. | 8790 CR-C-I | Casa de tip familial  ,,Orhideea” din localitatea Răteşti | 10 | 8 |  | 867 |  |  |  |
| 4. | 8790 CR-C-I | Casa de tip familial ,,Ştefania” din localitatea Oar | 10 | 9 |  | 864 |  |  |  |
| 5. | 8790 CR-C-I | Casa de tip familial ,,Maria” din localitatea Satu Mare | 12 | 12 |  | 1.251 |  |  |  |
| 6. | 8790 CR-C-I | Casa de tip familial „Daniel” localitatea Borleşti | 10 | 9 |  | 815 |  |  |  |
| 7. | 8790 CR-C-I | Centru de plasament al copilului ,,Floare de colţ” din localitatea Halmeu | 50 | 28 |  | 2.500 |  |  |  |
| 8. | 8790 CR-C-I | Centrul de primire în regim de urgență adăpost de noapte pentru copiii străzii Hurezu Mare | 20 | 7 |  | 1.741 |  |  |  |
| 9. | 8790CR-MC-I | Centrul Maternal ,,Lorena” din localitatea Satu Mare | 9 | 8 |  | 1.540 |  |  |  |
| 10. | 8790CR-C-II | Centrul de asistenţă şi intervenţie a victimelor traficului de persoane, abuzului, neglijării şi exploatării ”Andrei” din localitatea Satu Mare | 12 | 8 |  | 1.954 |  |  |  |
| 11. | 8790 CR-C-I | Casa de tip familial „Mihaela” din localitatea Tăşnad | 10 | 11 |  | 1.131 |  |  |  |
| 12. | 8790 CR-C-I | Casa de tip familial ,,Violeta” din localitatea Carei | 10 | 9 |  | 1.174 |  |  |  |
| 13. | 8790 CR-C-I | Casa de tip familial ,,Andreea” din localitatea Carei | 8 | 8 |  | 1.184 |  |  |  |
| 14. | 8790 CR-C-I | Casa de tip familial ,,Alexandra” din localitatea Amaţi | 10 | 7 |  | 1.175 |  |  |  |
| 15. | 8790 CR-C-I | Casa de tip familial ,,Teodora” din localitatile Noroieni | 12 | 5 |  | 1.153 |  |  |  |
| 16. | 8790 CR-C-I | Casa de tip familial ,,Ana” din localitatea Satu Mare | 10 | 10 |  | 1.139 |  |  |  |
| 17. | 8790 CR-C-I | Casa de tip familial ,,Felicia” din localitatea Satu Mare | 10 | 8 |  | 1.170 |  |  |  |
| 18. | 8891 CZ-C-III | Centrul de recuperare pentru copilul cu handicap, Satu Mare | 36 | 18 |  | 1.640 |  |  |  |
| 19. | 8790 CR-D-I | Centrul de îngrijire și asistență pentru persoane adulte cu dizabilități ,,Sf. Ana,, Carei | 48 | 48 |  | 5.509 | - | 39 |  |
| 20. | 8790 CR-D-I | Centrul de îngrijire și asistență pentru persoane adulte cu dizabilități ,,O Viață Nouă,, Satu Mare | 50 | 50 |  | 3.814 | - | 93 |  |
| 21. | 8790 CR-D-I | Centrul de îngrijire și asistență pentru persoane adulte cu dizabilități ,,Cristiana” Carei | 48 | 48 |  | 4.480 |  | 19 |  |
| 22. | 8790 CR-D-I | Cămin pentru persoane vârstnice „Şansa” Satu Mare | 150 | 119 |  | 8.600 | - | 1800 |  |
| 23. | 8790 CR-D-I | Centrul de îngrijire şi asistenţă pentru persoane adulte cu dizabilități „Alexandru” Carei | 50 | 50 |  | 5.460 |  | 69 |  |
| 24. | 8899 CZ-D-II | Centrul de servicii de recuperare neuromotorie (de tip ambulatoriu) „Sf. Spiridon” Satu Mare | 10 | 10 |  | 370 | - | - |  |
| 25. | 8790 CR-D-II | Centrul de abilitare și Reabilitare pentru persoane adulte cu dizabilități din localitatea Noroieni, judeţul Satu Mare | 30 | 25 |  | 2367 | - | 9 |  |
| 26. | 8790 CR-VD-III | Locuință protejată- Venus, Satu Mare | 6 | 5 |  | 727 |  |  |  |
| 27. | 8790-CR-D-VII | Locuință maxim protejată pentru persoane adulte cu dizabilități ”Laura” Satu Mare | 6 | 6 |  | 375 |  |  |  |
| 28. | 8790-CR-D-VII | Locuință maxim protejată pentru persoane adulte cu dizabilități ”Lucia” Satu Mare | 10 | 10 |  | 710 |  | 10 |  |
| 29. | 8810 ID- VI | Echipa mobilă pentru persoane adulte cu dizabilități | 4 pers./zi | 4 pers/zi |  | 538 |  |  |  |
| 30. | 8899SC D-I | Rețea de Asistenți personali profesioniști | 20 | 9 |  | 552 |  |  |  |
| 31. | 8790CR SF -C | Centrul pentru Servicii Sociale de tip familial-asistenți maternali profesioniști | 255 posturi din care 249 posturi AMP și 6 specialiști; | 255 |  | 15.393 |  |  |  |
| 32. | 8790CR SF- C | Centrul pentru Servicii Sociale de tip familial-plasamente la persoană/familie; | Familii/persoane de plasament și 3 specialiști; | 3 |  | 260 |  |  |  |
|  |  | **Total** |  |  |  | **72.222** |  | **2.039** |  |

**Notă:** Contribuțiile persoanelor adulte încasate de către DGASPC Satu Mare, sunt virate în contul Județului Satu Mare

1. **Servicii sociale propuse spre a fi înfiinţate**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Denumire serviciu social propus | Cod serviciu social | Categ benef. | Capacitate necesară | | Capacit clădire/  spaţiu necesar-mp- | Resurse umane necesare | Bugetele estimate pe surse de finanţare, pentru serviciile sociale propuse pentru a fi înfiinţate (mii lei): | | | | | Justi  ficare |
| Buget local | Buget  Jud. | Buget  stat | Contr. Pers.  benef | Alte  surse |
|  |  |  | Nr. benef./zi | Nr. locuri |  |  |  |  |  |  |  |  |
| 3 Case de tip familial+ 1 Centru de zi | 8790CR-C-I  8891CZ-C-II | Copii | 36 | 36 | 330 mp/casă  427,04 mp/CZ |  |  |  |  |  | 231 |  |
|  |  |  |  |  |  |  |  |  |  |  |  |  |

**C. Programul anual de contractare a serviciilor sociale din fonduri publice**, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare.

Domeniile prioritare în vederea cofinanțării serviciilor sociale conform Legii 350/2005 reies din diagnoza serviciilor sociale realizată în cadrul procesului de elaborare a Strategiei județene de dezvoltare a serviciilor sociale realizată de către DGASPC Satu Mare.

În urma diagnozei realizate nevoile și domeniile prioritare ce vor fi propuse în vederea cofinanțării serviciilor sociale de interes județean cu furnizorii privați acreditați/ licențiati din județul Satu Mare, sunt următoarele, conform domeniilor prioritare si clasificarea acestora prevăzute în Hotărârea nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale:

1. **DOMENIUL PRIORITAR – COPII**
2. **Servicii sociale cu cazare:**

* Centre rezidențiale pentru copii în sistemul de protecție specială – cod serviciu social: **8790CR-C-I**. Centre rezidențiale pentru copilul separat temporar sau defintiv de părinții săi: centre de plasament, case de tip familial, apartamente, etc.

1. **Servicii sociale fără cazare**

* Centre de zi pentru copii: copii în familie, copii separați sau în risc de separare de părinți – cod serviciu social: **8891-CZ-C-II -** centre de zi pentru copii aflați în situație de risc de separare de părinți.
* Centre de zi pentru copii: copii în familie, copii separați sau în risc de separare de părinți – cod serviciu social: **8891CZ-C-III -** centre de zi de recuperare pentru copii cu dizabilități
* Centre de zi pentru familie cu copii- cod serviciu social: **8899-CZ-F-I -** centre de zi pentru consiliere și sprijin pentru părinți și copii.

1. **DOMENIUL PRIORITAR – ADULȚI CU DIZABILITĂȚI**
2. **Servicii sociale cu cazare**

* Centre rezidențiale pentru persoane adulte cu dizabilități – cod serviciu social: **8790 CR-D-VII** (Locuințe protejate)

1. **Servicii sociale fără cazare**

* Centre de zi pentru persoane adulte cu dizabilități – cod serviciu social: **8899CZ-D-I -c**entre de zi

* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență – cod serviciu social**: 8810ID- I** -unități de îngrijire la domiciliu
* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență – cod serviciu social**: 8810ID- III -**servicii de îngrijiri la domiciliu pentru persoane adulte cu dizabilități
* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență – cod serviciu social**: 8810ID- V-** asistent personal profesionist
* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență – cod serviciu social**: 8810ID- VI-** echipe mobile pentru persoane adulte cu dizabilități.

1. **DOMENIUL PRIORITAR – PERSOANE VÂRSTNICE**
2. **Servicii sociale cu cazare -**
3. **Servicii sociale fără cazare**

* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență, cod serviciu social: **8810ID-I** -unități de îngrijire la domiciliu
* Servicii de îngrijire la domiciliu pentru persoane vârstnice, persoane cu dizabilități, persoane aflate în situație de dependență, cod serviciu social: **8810ID-II** - îngrijiri personale la domiciliu (acordate de îngrijitori persoane)
* Centre de zi pentru persoane vârstnice – cod serviu social: **8810CZ-V-I** -centre de zi de asistență și recuperare
* Centre de zi pentru persoane vârstnice – cod serviciu social: **8810CZ-V-II** - centre de zi de socializare si petrecere a timpului liber (tip club)

1. **DOMENIU PRIORITAR- persoane în risc de sărăcie**
2. **Servicii sociale cu cazare**

* Centre rezidențiale pentru tineri în dificultate, cod serviciu social: 8790CRT-I- Centre multifuncționale

1. **Servicii sociale fără cazare**

* Centre de preparare și distribuire a hranei pentru persoane în risc de sărăcie- cod serviciu social: **8899 CPDH- I -**cantine sociale
* Centre de preparare și distribuire a hranei pentru persoane în risc de sărăcie- cod serviciu social: **8899 CPDH- II -**servicii mobile de acordare a hranei-masa pe roți
* Centre de zi pentru asistență și suport pentru alte persoane aflate în situații de nevoie: cod serviciu social: **8899CZ-PN-V** – servicii de asistență comunitară.

**Capitolul II**

**Planificarea activităţilor de informare a publicului cu privire la serviciile sociale existente la nivel local/ judeţean în conformitate cu prevederile art. 6 din Hotărârea Guvernului nr. 797 /2017**

**1.** Revizuirea/ Actualizarea informaţiilor care se publică pe pagina proprie de internet/ se afişează la sediul DGASPC Satu Mare:

a) Strategia de dezvoltare a serviciilor sociale;

b) Planul anual de acţiune privind serviciile sociale administrate şi finanţate din bugetul consiliului judeţean;

c) Activitatea proprie şi serviciile aflate în proprie administrare - formulare/ modele de cereri în format editabil, programul instituţiei, condiţii de eligibilitate, informaţiile privind costurile serviciilor sociale acordate, pentru fiecare serviciu furnizat etc. - se actualizează cel puţin lunar;

d) Informaţii privind serviciile sociale disponibile la nivelul unităţii administrativ-teritoriale/subdiviziunii administrativ-teritoriale, acordate de furnizori publici ori privaţi:

(i) lista furnizorilor de servicii sociale din comunitate şi din judeţ şi a serviciilor sociale acordate de aceştia - se actualizează lunar;

(ii) serviciile sociale care funcţionează în cadrul/coordonarea DGASPC Satu Mare: nr. cod serviciu, datele privind beneficiarii, costurile şi personalul/tipul de serviciu, înregistrate în anul anterior etc. - se actualizează trimestrial/anual;

(iii) situaţii statistice care privesc serviciile sociale organizate şi acordate la nivelul judeţului - se actualizează cel puţin anual;

e) Informaţii privind alte servicii de interes public care nu au organizate compartimente deconcentrate la nivelul unităţii administrativ - teritoriale - se actualizează cel puţin trimestrial;

**2.** Activităţi de informare a publicului, altele decât activitatea de informare a beneficiarului în cadrul procesului de acordare a serviciilor sociale, respectiv pe perioada realizării evaluării iniţiale, a anchetelor sociale sau a activităţii de consiliere în cadrul centrelor de zi;

Mediatizarea în presă a performanțelor obținute de beneficiarii din CTF și Centrele de plasament (olimpiade școlare, concursuri naționale etc.), dar și a unor acțiuni culturale ample (majorate, zile de naștere etc.);

Informări periodice în presă în ceea ce privește noutățile legislative sau alte precizări profesionale, aferente Serviciului de evaluare complexă, Biroului Adopții, Serviciului Abuz;

Redactarea unor materiale de informare în care să fie contracarate anumite inexactități apărute în presa sătmăreană.

Imbunătățirea colaborării cu UAT- urile din judet pentru aplicarea corectă a prevederilor Ordinului nr.1985/1305/5805/2016 Secțiunea V, articolele 73-82, monitorizarea și reevaluarea periodică a progreselor înregistrate de copilul cu dizabilități, a deciziilor și intervențiilor, precum și a gradului de satisfacție a beneficiarilor se realizează de către responsabilul caz prevenire (RCP) pentru copiii din familie pentru care există plan de abilitare-reabilitare.

**3.** Telefonul verde;

Mediatizarea Numărul Unic Național 119. În cadrul Serviciului de intervenție pentru situații de abuz, violență în familie trafic și alte situații de urgență în domeniul asistenței sociale s-a înființat **Echipa mobilă-Numărul Unic Național 119.**

Mediatizarea serviciilor de consiliere psihologică, juridică, locuință protejată pentru victimele violenței sexuale acordate în baza parteneriatului cu Centrului de intervenție pentru victimele violenței sexuale înființat în cadrul Spitalului Județean de Urgență Satu Mare prin proiectul predefinit ”Sprijin pentru implementarea Convenției de la Istanbul în România”, implementat de către Agenția Națională pentru Egalitatea de Șanse între Femei și Bărbați (ANES) și finanțat prin intermediul Mecanismului Financiar Norvegian 2014-2021, programul ”Justiție”. Centrul de intervenție pentru victimele violenței sexuale este dedicat tuturor victimelor, fără discriminare, serviciile oferite fiind gratuite.

**4.** Campanii de informare şi sensibilizare a comunităţii, organizate de serviciul public de asistenţă socială sau în colaborare cu alte servicii publice de interes local etc.;

Realizarea de acţiuni de mediatizare/ popularizare, campanii de informare, distribuire de materiale publicitare/ informative cu privire la drepturile copilului, prevenirea şi combaterea abuzului/ neglijării/ exploatării şi a violenţei în familie etc.

Campanii de informare, materiale informative diseminate, persoane informate privind combaterea violenței în familie.

Apariţii în presă şi la posturile de televiziune locale cu prezentarea informaţiilor referitoare la situaţia adopțiilor, numărul copiilor adoptați, profilul public al copiilor adoptabili, nr. familiilor/persoanelor atestate ca și familii/persoane apte să adopte, informaţii referitoare la nr. deschiderilor procedurilor de adopție, informații privind procedura adopției.

1. Campanii de promovare a serviciilor sociale ale serviciului public de asistenţă socială;

* Campanii de promovare a serviciilor sociale aflate în subodinea DGASPC Satu Mare;
* Ziua internațională a copilului (1 Iunie);
* Ziua internațională a familiei (15 mai)
* Ziua internațională a copiilor victime ale agresiunii (4 iunie)
* Ziua națională împotriva violenței asupra copiilor (5 iunie)
* Ziua internațională de luptă împotriva traficului și consumului ilicit de droguri (26 iunie)
* Ziua europeană de luptă împotriva traficului de persoane (18 octombrie)
* Ziua mondială pentru prevenirea abuzului asupra copiilor (19 noiembrie)/ Campania zilelor de activism pentru prevenirea abuzurilor şi violenței asupra copiilor şi tinerilor (1-19 noiembrie)
* Ziua internațională a drepturilor copilului (20 noiembrie)
* Ziua internațională pentru eliminarea violenței împotriva femeii (25 noiembrie)
* Ziua Internațională a Persoanelor cu Dizabilități (3 decembrie)
* Ziua Internațională a Persoanelor Vârstnice (1 octombrie)
* Organizare şi participare la evenimentul ce vizează ziua adopției (2 iunie, ziua națională a adopției), (”Picnicul copilului adoptat”) promovarea valorilor fundamentale ale familiei prin adopție. Scopul creării și construirii unei tradiții dedicate Zilei Naționale pentru Adopție prin spectacole artistice, jocuri și evenimente distractive.

**6.** Organizarea de întâlniri tripartite: furnizorii de servicii sociale, organizaţii de voluntariat, asociaţii ale persoanelor beneficiare etc.;

Colaborarea cu instituţii publice cu responsabilităţi în domeniu (şcoli, spitale,medici de familie), în vederea promovării şi respectării drepturilor copilului (educaţie, sănătate, identitate etc.)

Colaborarea cu instituţiile relevante de pe plan judeţean pentru prevenirea şi intervenţia în reţea interinstituţională în situaţiile de abuz, neglijare şi exploatare a copilului.

Identificarea  şi dezvoltarea unor instrumente de intervenție  interinstituțională şi multidisciplinară în cadrul Echipei intersectoriale locale pentru prevenirea şi combaterea exploatării copiilor prin muncă, violență în familie.

Organizarea de întâlniri periodice de informare şi instruire cu reprezentanţii autorităţilor publice locale cu membrii Echipei Intersectorială Locală.

**7.** Activităţi de informare şi consiliere realizate prin serviciul de asistenţă comunitară, cum ar fi: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială etc.;

Realizarea de acţiuni pentru promovarea egalităţii de şanse şi combaterea discriminării (inclusiv acţiuni pentru promovarea copiilor romi şi a copiilor cu dizabilităţi)

Campanii de informare, materiale informative diseminate, persoane informate privind combaterea violenței în familie.

Mediatizarea Camerei de consiliere/audiere pentru minori, care este dotată cu geam despărțitor unidirecțional și sistem de înregistrare audio-video, concepută și mobilată, astfel încât să se poată adapta audierii/consilierii copiilor de vârste diferite.

Organizarea de cursuri și întâlniri pe diferite teme cu copiii din asistență maternală/ familii de plasament.

Desfășurarea de programe de deprinderi de viață independente necesare persoanelor vulnerabile social instituționalizate.

Dezvoltarea de programe pentru combaterea izolării și încurajarea reintegrării sociale a persoanelor vulnerabile social.

Informarea și consilierea persoanelor vulnerabile social cu privire la posibilitatea accesului la un loc de muncă în colaborare cu AJOFM și Autoritățile locale.

**8.** Mesaje de interes public transmise prin presă.

Apariţii în presă şi la posturile de televiziune locale cu prezentarea informaţiilor referitoare la situaţia adopțiilor, numărul copiilor adoptați, profilul copiilor greu adoptabili, numărul familiilor/persoanelor atestate ca și familii/persoane apte să adopte, informaţii referitoare la numărul deschiderilor procedurilor de adopție, informații privind procedura adopției.

**Capitolul III**

**Programul de formare şi îndrumare metodologică a personalului care lucrează în domeniul serviciilor sociale**

1. Propuneri de activităţi de formare profesională continuă în vederea creşterii performanţei personalului din structurile proprii/instruire etc.:
2. cursuri de perfecţionare 250 mii lei

|  |  |  |
| --- | --- | --- |
|  | Nr. de persoane | Buget estimat (mii lei) |
| Personal de specialitate  Personal de îngrijire și asistență medicală | 65 | 35 |

b) cursuri de calificare

|  |  |  |
| --- | --- | --- |
|  | Nr. de persoane | Buget estimat |
| - Personal de specialitate -ap propriu | 65 | 50 |

c) sesiuni de instruire pentru:

|  |  |  |
| --- | --- | --- |
|  | Nr. de persoane | Buget estimat (mii lei) |
| personalul specialitate centre ,de îngrijire(igienă) | 295 | 150 |
| CPV ”Șansa” personal angajat | 105 | 15 |

2. Încheierea de contracte de supervizare profesională/ Revizuirea fişelor de post în vederea asigurării coordonării profesionale sau încheierea de contracte de supervizare în servicii sociale:

a) pentru asistenţi sociali: în funcție de nevoi;

b) pentru psihologi: în funcție de nevoi.

**PREȘEDINTE , SECRETAR GENERAL AL JUDEȚULUI,**

Pataki Csaba Crasnai Mihaela Elena Ana

Coordonator Compartiment Autoritate tutelară

Bartha Helga Elisabeta